Diari Oficial de la Generalitat Valenciana


Sumari del DOGV 4148, del 14-12-2001 (2001/12001)

RESOLUCIÓ de 23 de novembre de 2001, de la Direcció General de Planificació i gestió del medi, per la qual es declara zona de caça controlada 256 hectàrees al terme municipal de Sagunt (València).
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4148

Data del DOGV
:   14-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12972


Data del document
:   23-11-2001

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Sagunt
    * muntanya
    * legislació
    * caça
    * regulació de la caça

RESOLUCIÓ de 23 de novembre de 2001, de la Direcció General de Planificació i gestió del medi, per la qual es declara zona de caça controlada 256 hectàrees al terme municipal de Sagunt (València). [2001/M12009]
  
Al 1988, per Resolució de 30 de setembre de la Direcció General de la Producció Agrària va ser declarada la zona de caça controlada de la Marjal dels Moros, al terme municipal de Sagunt, per un període de 10 anys.
  
L'adjudicació del gaudi i aprofitament cinegètic, després d'una primera adjudicació provisional, es va resoldre a favor de la Sociedad de Cazadores de la Porteña el 7 de març de 1989.
  
Al 1998, mitjançant Resolució de 9 de setembre de 1998, de la Direcció General per al Desenvolupament Sostenible (DOGV núm. 3.331), es va prorrogar la declaració de zona de caça controlada per altres tres temporades, si bé es van imposar limitacions a l'exercici de la caça a través de la progressiva ampliació d'àrees destinades a zones de reserva. Aquestes zones de reserva es van concebre com a obligatòries a fi de garantir la conservació d'espècies protegides i facilitar els programes de foment de les poblacions d'espècies catalogades «en perill d'extinció»; en concret, el gall de canyar (Porphyrio porphyrio), rosseta (Marmorenetta angustirostris) i fotja banyuda (Fulica cristata), i en la mateixa resolució es declaraven progressivament com a refugi de caça.
  
En l'actualitat dels quatre sectors en què es va dividir la Marjal dels Moros, tres d'ells, que coincideixen amb els terrenys declarats com a zona ZEPA (sectors B, C i D), han estat refugi de caça. En un quart sector, sector A, s'ha caçat fins a la temporada passada, comprovant-se la perfecta compatibilitat de la caça amb els programes de foment d'aus protegides.
  
Per tot això, i a l'empara de l'article 14 de la Llei 1/1970, de 4 d'abril, de Caça, i de l'article 16 del seu reglament, en ús de les facultats que tinc atribuïdes, resolc:
  
Article 1
  
Se declara zona de caça controlada per sis anys 256 hectàrees de la propietat de la Generalitat Valenciana situada al terme municipal de Sagunt i que corresponen als terrenys circumdants de la zona humida com la Marjal dels Moros.
  
Els límits queden definits en l'annex I.
  
Article 2
  
En l'esmentada zona, es caçarà conforme al pla tècnic cinegètic que contemplarà les mesures necessàries a fi de compatibilitzar l'aprofitament cinegètic amb les mesures de foment d'aus no cinegètiques.
  
Article 3
  
Anirà a compte de l'actual adjudicatari la senyalització de la zona de caça controlada conforme a la normativa vigent.
  
Disposició addicional
  
Es faculta la Direcció Territorial de Medi Ambient de València per a procedir a l'actualització del plec de condicions amb l'actual adjudicatari.
  
Disposició transitòria
  
Per a la present temporada es caçarà de conformitat amb el calendari de caça a presentar per la societat adjudicatària i que haurà de ser aprovat prèviament pels serveis territorials de la Conselleria de Medi Ambient.
  
Disposició final
  
La present resolució entrarà en vigor el dia de la seua publicació en el Diari Oficial de la Generalitat Valenciana.
  
València, 23 de novembre de 2001.- La directora general de Planificació i Gestió del Medi: Paloma Gómez Ossorio.
  
ANNEX I
  
Els terrenys declarats Zona de Caça Controlada corresponen als terrenys circumdants de l'àrea ZEPA (Zona d'Especial Protecció per a les Aus) declarada sobre la Marjal dels Moros (Sagunt) i pertanyents a la Generalitat Valenciana.
  
Els seus límits són els següents:
  
Nord: des del punt de coordenades UTM aproximades 4392,45 nord, 735,95 sud, aquest punt es localitza sobre el camí que uneix l'Alqueria de Parrante amb l'Alqueria de San Marcos. El límit continua en direcció aproximada sud-est pel camí citat i una prolongació de 135 metres fins al mar.
  
Est: des del punt anterior seguint la línia de costa fins al límit sud del poblat del Grao Vell, des d'aquí fins a l'interior en línia perpendicular a la costa fins a la confluència amb el Camí de l'Assagador; des d'aquest punt i fins al sud-oest per la séquia de l'Arrif, Camí de les Pedres Altes fins a l'Alqueria de l'Arrendador i Camí de les Alqueries fins al límit amb la propietat de la Generalitat Valenciana.
  
Sud: seguint el límit de la propietat de la Generalitat Valenciana des del punt anterior fins al punt de coordenades UTM aproximades:4390,75 nord, 733,40 est